Shaunae Miller-Uibo

Shaunae Miller-Uibo (født 1994) er en bahamansk friidrettsutøver som konkurrerer i sprintløp. Hennes fremste internasjonale meritter er gull på 400 meter under sommer-OL 2016 i Rio og sølv på 400 meter under VM i friidrett 2015. 

Hun er født Miller, men tok etternavnet Miller-Uibo i februar 2017 da hun giftet seg med den estiske mangekjemperen Maicel Uibo.Tribune 242 - Golden Girl Meets Her Match, besøkt 10. august 2017

 Idrettskarriere 
 2007 - 2009 
Miller konkurrerte i flere friidrettsøvelser da hun var ungdom; 13 år gammel deltok hun i det sentralamerikanske og karibiske mesterskapet i friidrett for aldersbestemte klasser 2007 (Central American and Caribbean Age Group Championships in Athletics), i klassen jenter 12-13 år, og fikk der sølv i sekskamp og kulestøt, og bronse på 80 meter, 60 meter hekk og lengdehopp.Federación Dominicana de Atletismo - XII CAC AGE GROUPS CHAMPS - 7/6/2007 to 7/7/2007 CAMPEONATO PRUEBAS COMBINADAS INFANTIL, besøkt 10. august 2017. 

Hun deltok i U17-klassen under CARIFTA Games 2009, og fikk der to medaljer; bronse på 4 x 100 meter stafett i U17-klassen og bronse på 4 x 400 meter stafett i U20-klassen. Individuelt kom hun på femteplass på 100 meter, med tiden 11,94, og sjetteplass på 300 meter hekk, med tiden 44,55.WJAH - 2009 CARIFTA Games, besøkt 10. august 2017. Hun deltok også i det panamerikanske juniormesterskapet i friidrett 2009, der Bahamas fikk bronse på 4 x 400 meter stafett. De deltok også på 4 x 100 meter, der de kom på femteplass.Tilastopaja Oy - PanAmC  Port-of-Spain  TRI  31 July - 2 August, besøt 10. august 2017.

 2010 
I Junior-VM i friidrett 2010 vant hun 400 meter, et drøyt halvt sekund foran Margaret Etim. Dette var første gang en fra Bahamas vant denne øvelsen i junior-VM. Hun deltok også på 4 x 400 meter stafett, der Bahamas kom på fjerdeplass.WJAH - WJC 2010, besøkt 10. august 2017. Hun deltok på nytt i U17-klassen under CARIFTA Games 2010, og vant der 400 meter med ny mesterskapsrekord på 53,36. I tillegg fikk hun to bronsemedaljer; Bahamas kom på tredjeplass på 4 x 100 meter og 4 x 400 meter stafett. På 300 meter hekk satte hun personlig rekord i innledningsheatet, med 43,21 sekunder, og kom på fjerdeplass i finalen der hun løp på 43,35CFPI Timing - 39th Carifta Games Championship - 4/3/2010 to 4/5/2010, besøkt 10. august 2017.All-Athletics - Shuanae Miller-Iubo, besøkt 10. august 2017.

Hun vant 400 meter i U17-klassen under det sentralamerikanske og karibiske juniormesterskapet i friidrett 2010 (Central American and Caribbean Junior Championships), der hun satte ny mesterskapsrekord på 53,39. Hun fikk også bronse på 200 meter, og deltok på Bahamas' stafettlag som fikk sølv på begge stafettene; 4 x 100 meter og 4 x 400 meter.WJAH - Central American and Caribbean Junior Championships 2010, besøkt 10. august 2017.  

 2011 
Miller vant 400 meter under Ungdoms-VM i friidrett 2011, og ble med det den første utøveren som har vunnet 400 meter i både ungdoms-VM og junior-VM.IAAF - Hall and Miller fulfill favourites’ roles with 400m triumphs - Lille 2011 - Day 3, Evening report, besøkt 10. august 2017. I CARIFTA Games 2011 deltok hun på Bahamas' stafettlag som fikk bronse på 4 x 400 meter i U20-klassen. Hun hadde raskest tid av alle i kvalifiseringen på 400 meter, med 53,37, men ble diskvalifisert i finalen.WJAH - ACRIFTA Games 2011,
 besøkt 10. august 2017. 

 2012 
Den 2. mars 2012 satte hun personlig rekord på 200 meter, med 22,70, og 23. mars satte hun personlig rekord på 100 meter, med 11,41. Hun fikk sølv på 200 meter i U20-klassen under CARIFTA Games 2012, bak Antonique Strachan. I tillegg fikk Bahamas sølv på 4 x 400 meter, bak Jamaica.WJAH - CARIFTA Games 2012, besøkt 10. august 2017. I Junior-VM i friidrett 2012 kom hun på fjerdeplass på 400 meter. I mai satte hun ny nasjonal juniorrekord på 400 meter, med 51,25 sekunder.The Nassau Guardian - Shaunae Miller expected to be ready to run , besøkt 10. august 2017.

Hun representerte landet sitt under Sommer-OL 2012 i London, der hun ble slått ut i de innledende rundene på 400 meter. 

 2013 
Miller vant tre gullmedaljer under CARIFTA Games 2013. Individuelt vant hun 200 meter, med ny mesterskapsrekord på 22,77, og 400 meter med tiden 51,63. I tillegg vant Bahamas 4 x 100 meter stafett.MileSplit -  42nd CARIFTA BAHAMAS in 2013, besøkt 10. august 2017.The Nassau Guardian - Strachan passes Austin Sealy prestige on to Miller , besøkt 10. august 2017. På grunn av disse resultatene ble hun tildelt Austin Sealy award, som går til lekenes beste utøver.- IAAF - Local star Miller makes her mark on the Carifta Games in Nassau, besøkt 10. august 2017. Dette var hennes siste CARIFTA Games. 

I juni kom hun på andreplass på 400 meter under NCAA-mesterskapet i friidrett, bak Ashley Spencer. Miller satte her ny personlig rekord med 50,70 sekunder. Hun ble tatt ut til VM i friidrett 2013, og kvalifiserte seg til finalen på 200 meter, der hun løp inn til fjerdeplass. Hun deltok også på 4 x 100 meter, men det bahamanske laget ble diskvalifisert for å løpe utenfor banen.IAAF - 4x100 Metres Relay Women - Round 1, besøkt 10. august 2017. 

Miller ble profesjonell utøver sommeren 2013.Bahamas Press - Miller is headed for the Gold!, besøkt 10. august 2017.

 2014 
Hun deltok i VM i friidrett innendørs 2014 i Polen, og fikk der bronse på 400 meter, bak Francena McCorory og Kaliese Spencer. En skade i hamstringen gjorde at hun ikke kunne delta i VM i stafetter 2014.IAAF - Shaunae Miller reflects on injuries and the IAAF World Relays, besøkt 10. august 2017.

I Samveldelekene 2014 kom hun på sjetteplass i finalen på 400 meter, og Bahamas kom på sjuendeplass på 4 x 400 meter stafett.Glasgow 2014 - Athletics, besøkt 10. august 2017.

 2015 
Miller deltok på 4 x 200 meter stafett under VM i stafetter 2015, men laget ble diskvalifisert for veksling utenfor vekslingssonen. Hun deltok i Diamond League 2015, og fikk to seire denne sesongen; hun vant 400 meter under Athletissima og Memorial Van Damme. Hun kom på andreplass sammenlagt, med 14 poeng, kun slått av Francena McCorory.IAAF - Standings 2015, besøkt 10. august 2017. Hun vant 200 meter under Jamaica International Invitational 9. mai, og satte der ny bahamansk rekord med tiden 22,14.IAAF - Miller and Stowers shine in Kingston, besøkt 10. august 2017.

Hun representerte Bahamas under VM i friidrett 2015, og fikk der sølv på 400 meter, bak Allyson Felix fra USA. Miller senket her sin personlige rekord til 49,67 sekunder.IAAF - 400 Metres Women - Final, besøkt 10. august 2017. Hun deltok også på 4 x 400 meter stafett, der Bahamas satte ny nasjonale rekord i innledningsheatet med 3:28,46, men dette holdt ikke til en plass i finalen. De fikk 10. beste tid i innledningsheatene. 

 2016 
Hun vant 400 meter i tre av stevnene i Diamond League 2016; Shanghai Golden Grand Prix, Prefontaine Classic og London Grand Prix. Hun deltok imidlertid ikke i Diamon League-finalen i Brussel, så hun fikk ingen plassering i sammendraget. 

Hun tok gull på 400 meter under Sommer-OL 2016, der hun også var flaggbærer under åpningsseremonien. 

 2017 
Bahamas fikk 10. beste tid i kvalifiseringsheatene på 4 x 400 meter stafett under VM i stafetter 2015, og nådde ikke finalen. Den 4. juni satte hun verdensrekord på 200 meter på rett bane (uten sving), med 21,76 sekunder. den forrige rekorden var på 22,55, og ble satt av Allyson Felix i 2010.Tribute 242 - Shaunae Miller-Uibo Makes History With 200m Straight World Record, besøkt 14. august 2017. 

Hun representerer Bahamas under VM i friidrett 2017, der hun løper 200 og 400 meter. På 400 meter kom hun på fjerdeplass i finalen. På 200 meter fikk hun nest raskeste tid i kvalifiseringsheatet, kun slått av Dafne Schippers, og fikk også nest raskeste tid i semifinalen. I finalen kom hun på tredjeplass, bak Schippers og Marie-Josée Ta Lou.

 Referanser 

 Eksterne lenker 

  Profil hos Bahamas Association of Athletic Associations (BAAA) 
  Profil hos All-Athletics 

Kategori:Personer fra Nassau
Kategori:Bahamanske sprintere
Kategori:Olympiske mestere for Bahamas
Kategori:Verdensmestere i friidrett for Bahamas
Kategori:VM-bronsemedaljevinnere i friidrett for Bahamas
Kategori:Verdensmestere i friidrett innendørs for Bahamas
Kategori:Bahamanske mestere i friidrett
Kategori:Deltakere for Bahamas under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Bahamas under VM i friidrett 2015
Kategori:Medaljevinnere under Sommer-OL 2016
Kategori:Deltakere for Bahamas under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Bahamas under VM i friidrett 2017
Kategori:Deltakere for Bahamas under Samveldelekene 2018
Kategori:Friidrettsutøvere under Samveldelekene 2018
Kategori:Deltakere for Bahamas under VM i friidrett 2019
Kategori:Medaljevinnere under Sommer-OL 2020
Kategori:Deltakere for Bahamas under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Bahamas under VM i friidrett 2022
Kategori:Gullmedaljevinnere for Bahamas under samveldelekene
Kategori:Deltakere for Bahamas under VM i friidrett 2023
Kategori:Deltakere for Bahamas under Sommer-OL 2024
Kategori:Friidrettsutøvere under Sommer-OL 2024